Beseerde se broer opgespoorWillem Simon van As. ŉ Broer van Willem Simon van As (61), wat onlangs ernstige beserings in Port Elizabeth opgedoen het, is spoedig opgespoor. Kapt. Gerda Swart, polisiewoordvoerder, het Dinsdag aan Maroela Media gesê die broer het Dinsdagoggend met die ondersoekbeampte in verbinding getree kort nadat inligting van Van As in die media versprei is. Maroela Media het vroeër berig Van As is op 4 Junie in die Livingstone-hospitaal opgeneem nadat hy glo van trappe by ŉ gebou afgeval het. Swart het almal bedank wat die polisie bygestaan het in hul poging om Van As se naasbestaandes op te spoor.